CELEX: 51999PC0575
Language: fi
Date: 1999-11-12
Title: Ehdotus: neuvoston päätös assosiaationeuvostossa vahvistettavasta yhteisön kannasta Latvian osallistumiseen energiatehokkuutta edistävään yhteisön monivuotiseen SAVE II -ohjelmaan

Tärkeä oikeudellinen huomautus

|

51999PC0575

Ehdotus: neuvoston päätös assosiaationeuvostossa vahvistettavasta yhteisön kannasta Latvian osallistumiseen energiatehokkuutta edistävään yhteisön monivuotiseen SAVE II -ohjelmaan  /* KOM/99/0575 lopull. */  

Ehdotus: NEUVOSTON PÄÄTÖS assosiaationeuvostossa vahvistettavasta yhteisön kannasta  Latvian osallistumiseen energiatehokkuutta edistävään yhteisön monivuotiseen SAVE II -ohjelmaan(komission esittämä) PERUSTELUTLuxemburgissa 12. ja 13. joulukuuta 1997 kokoontunut Eurooppa-neuvosto painotti kokouksensa päätelmissä, että hakijamaiden on tärkeää osallistua yhteisön ohjelmiin, koska tämä antaa niille mahdollisuuden perehtyä unionin politiikkaan ja työskentelytapoihin.Eurooppa-sopimuksissa ja niiden yhteisön ohjelmiin osallistumista koskevissa lisäpöytäkirjoissa mainitaan energia-ala mahdollisena yhteistyöalana. Lisäksi niissä annetaan osallistumisedellytysten määrittely assosiaationeuvostojen tehtäväksi. Assosiaationeuvostojen päätöksiä valmistellessaan asianomaiset komission yksiköt ovat käyneet kymmenen assosioituneen Keski- ja Itä-Euroopan maan kanssa alustavia keskusteluja Brysselissä vuoden 1996 joulukuussa ja vuoden 1997 alussa kyseisten maiden osallistumisesta SAVE II -ohjelmaan, joka hyväksyttiin 16. joulukuuta 1996 ja johon assosioituneet Keski- ja Itä-Euroopan maat (KIE-maat) ja Kypros voivat osallistua.Näissä keskusteluissa annettiin tietoa ohjelman sisällöstä ja kyseisten maiden osallistumisen ehdoista ja tavoista sekä osallistumiskustannuksista. Koska Eurooppa-sopimusten tai niiden lisäpöytäkirjojen mukaan KIE-maat vastaavat itse osallistumisestaan aiheutuvista kustannuksista, niitä on pyydetty sisällyttämään tarvittavat määrärahat vuoden 1998, 1999 ja 2000 talousarvioihinsa komission laatimien kustannusarvioiden perusteella. Lisäksi KIE-maita muistutettiin siitä, että ne voivat täydentää omista talousarviovaroistaan maksamaansa osuutta varoilla, jotka niille on myönnetty Phare-ohjelmasta.Latvia oli toimittanut maaliskuussa 1999 komissiolle vahvistuksen halukkuudestaan osallistua SAVE II -ohjelmaan vuodesta 1999 lähtien sekä osallistumista varten tarvittavat tiedot.Tärkeimmät kysymykset, joita käsitellään liitteenä olevassa Latvian SAVE II -ohjelmaan osallistumisen edellytyksiä koskevassa assosiaationeuvoston päätösluonnoksessa, ovat seuraavat:- Latvia osallistuu kaikkiin SAVE II -ohjelman toimiin ohjelman tavoitteiden, ehtojen ja menettelyjen mukaisesti (liite I, 1 kohta)- hakemusten jättämistä, arviointia ja valintaa koskevat ehdot ovat samat kuin jäsenvaltioiden kohdalla (liite I, 2 kohta)- kaikkiin Latvian ehdottamiin monikansallisiin hankkeisiin vaaditaan vähimmäismäärä kumppaneita EY:n jäsenvaltioista (liite I, 3 kohta)- Latvia huolehtii SAVE II -ohjelmaan osallistumisen kansallisesta yhteensovittamisesta ja järjestämisestä (liite I, 4 kohta) rahoitusosuudet määritellään päätöksen liitteessä I olevassa 5 kohdassa ja liitteessä II; Latvian kanssa tehdyn Eurooppa-sopimuksen 109 artiklan mukaisesti kyseinen maa maksaa vuosittain osallistumiskustannustensa kattamiseksi osuuden, joka rahoitetaan sen omasta talousarviosta vuonna 1999. Osuus voidaan rahoittaa osittain Latvialle PHARE-ohjelmasta myönnettävistä varoista. Latvia osallistuu ohjelmaan osallistumisensa seurantaan (liite I, 7 kohta)  Lavia kutsutaan SAVE-komitean kokouksia edeltäviin yhteensovittamiskokouksiin; sille ilmoitetaan myös kokousten tuloksista (liite I, 8 kohta) päätöstä sovelletaan ohjelman koko keston ajan (päätöksen 2 artikla).Assosiaationeuvoston päätös Latvian osallistumisesta SAVE II -ohjelmaan vuodesta 1999 lähtien antaa kyseiselle maalle mahdollisuuden osallistua aktiivisesti tähän yhteisön sisäiseen toimintaan osana tehostettua liittymistä valmistelevaa strategiaa. Sillä on tämän vuoksi huomattavaa poliittista merkitystä. Jotta Latvia voisi osallistua ohjelmaan tehokkaasti vuonna 1999 ja jotta assosiaationeuvoston päätöksen voimaantulo vasta tämän vuoden jälkimmäisellä puoliskolla ei vähentäisi tulevien kumppanien kiinnostusta, komission yksiköt arvioivat ehdotuksia hankkeiksi, joihin osallistuu latvialaisia kumppaneita, ikään kuin päätös olisi jo voimassa. Kelpoisuusvaatimuksia tarkastellaan mahdollisimman myöhäisessä vaiheessa juuri ennen hanketta koskevan päätöksen tekemistä. Tämä tapahtuu todennäköisesti assosiaationeuvoston päätöksen voimaantulon jälkeen.Jotta Latvia voisi osallistua SAVE II ohjelmaan lähitulevaisuudessa, neuvostoa pyydetään hyväksymään oheinen päätösehdotus, joka koskee yhteisön ja Latvian assosiaationeuvostossa vahvistettavaa yhteisön kantaa Latvian osallistumisesta SAVE II -ohjelmaan. Ehdotus:NEUVOSTON PÄÄTÖSassosiaationeuvostossa vahvistettavasta yhteisön kannasta  Latvian osallistumiseen energiatehokkuutta edistävään  yhteisön monivuotiseen SAVE II -ohjelmaanEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 174 artiklan ja 175 artiklan 1 kohdan yhdessä 300 artiklan 2 kohdan toisen alakohdan kanssa,ottaa huomioon komission ehdotuksen,sekä katsoo, että(1) Euroopan yhteisöjen ja niiden jäsenvaltioiden sekä Latvian tasavallan assosiaatiosta tehty Eurooppa-sopimus tuli voimaan 1 päivänä helmikuuta 1998,(2) Eurooppa-sopimuksen 109 artiklan mukaisesti Latvia voi osallistua yhteisön puiteohjelmiin, erityisohjelmiin, hankkeisiin tai muihin toimiin muun muassa energia-alalla, ja assosiaationeuvosto päättää ehdoista, jotka koskevat Latvian osallistumista kyseisessä artiklassa tarkoitettuun toimintaan, ja(3) neuvoston 16 päivänä joulukuuta 1996 tekemässä päätöksessä (96/737/EY) [1], jolla luotiin energiatehokkuutta yhteisössä edistävä monivuotinen ohjelma, ja erityisesti sen 10 artiklassa säädetään, että Keski-Euroopan assosioituneet maat voivat osallistua tähän ohjelmaan niillä ehdoilla, jotka assosiaatiosopimuksissa asetetaan yhteisön ohjelmiin osallistumiselle[1]   EYVL L 335, 24.12.1996, s. 50.ON PÄÄTTÄNYT SEURAAVAA:Euroopan yhteisöjen ja niiden jäsenvaltioiden sekä Latvian tasavallan Eurooppa-sopimuksella perustetussa assosiaationeuvostossa vahvistettava yhteisön kanta Latvian osallistumisesta energiatehokkuutta edistävään yhteisön SAVE II ohjelmaan on liitteenä olevassa luonnoksessa assosiaationeuvoston päätökseksi. Tehty Brysselissä  Neuvoston puolesta Puheenjohtaja Luonnos:Euroopan yhteisöjen ja niiden jäsenvaltioiden sekä Latvian assosiaationeuvoston päätös N:o 1999   tehty ehdoista Latvian osallistumiseksi yhteisön energiatehokkuutta koskevaan SAVE II -ohjelmaanASSOSIAATIONEUVOSTO, jokaottaa huomioon Euroopan yhteisöjen ja niiden jäsenvaltioiden sekä Latvian tasavallan välisestä assosiaatiosta tehdyn Eurooppa-sopimuksen [2] ja erityisesti sen 109 artiklan,[2]   EYVL L 26, 2.2.1998, s. 1.sekä katsoo, ettäEurooppa-sopimuksen 109 artiklan mukaisesti Latvia voi osallistua yhteisön puiteohjelmiin, erityisohjelmiin, hankkeisiin tai muihin toimiin muun muassa energia-alalla, ja assosiaationeuvosto päättää ehdoista, jotka koskevat Latvian osallistumista kyseisessä artiklassa tarkoitettuun toimintaan,ON PÄÄTTÄNYT SEURAAVAA:1 artiklaLatvia osallistuu Euroopan yhteisön SAVE II -ohjelmaan ehdoilla, joista säädetään tämän päätöksen erottamattoman osan muodostavissa liitteissä I ja II.2 artiklaTätä päätöstä sovelletaan SAVE II -ohjelman koko keston ajan.3 artiklaTämä päätös tulee voimaan sen tekemistä seuraavan kuukauden ensimmäisenä päivänä.Tehty Assosiaationeuvoston puolesta Puheenjohtaja LIITE IEhdot, joilla Latvia osallistuu yhteisön monivuotiseen energiatehokkuutta koskevaan SAVE II -ohjelmaan1. Latvia osallistuu, ellei tässä päätöksessä toisin säädetä, kaikkiin yhteisön monivuotiseen energiatehokkuutta koskevaan ohjelmaan SAVE II, jäljempänä 'SAVE II -ohjelma', sisältyviin toimiin niiden tavoitteiden, perusteiden, menettelytapojen ja määräaikojen mukaisesti, joista säädetään neuvoston päätöksessä (96/737/EY), jolla luodaan viisivuotinen ohjelma toimenpiteiden ja toiminnan kustannustehokasta valmistelua ja täytäntöönpanoa varten energiatehokkuuden edistämiseksi yhteisössä.2. Osallistumisehdot täyttäviin latvialaisiin laitoksiin, järjestöihin ja henkilöihin sovelletaan hakemusten jättämisen, arvioinnin ja valinnan osalta samoja ehtoja kuin osallistumisehdot täyttäviin yhteisön laitoksiin, järjestöihin ja henkilöihin niissä rajoissa, jotka johtuvat Latvian rahoitusosuudesta, josta on vähennetty hallinnolliset kustannukset liitteen II mukaisesti. 3. SAVE II -ohjelman yhteisöllisen ulottuvuuden varmistamiseksi Latvian ehdottamiin monikansallisiin hankkeisiin ja toimiin on otettava mukaan vähimmäismäärä kumppaneita yhteisön jäsenvaltioista. Tästä vähimmäismäärästä päätetään SAVE II -ohjelman täytäntöönpanon yhteydessä ottaen huomioon toimien luonne, yksittäisen hankkeen osanottajien määrä ja toimintaan osallistuvien maiden määrä. Latvia maksaa kaikki ohjelmaan osallistumisesta aiheutuvat kustannukset kansallisesta talousarviostaan, koska Phare-ohjelmasta ei ole pyydetty varoja tähän tarkoitukseen.4. Latvia ryhtyy kaikkiin tarvittaviin toimenpiteisiin huolehtiakseen SAVE II -ohjelmaan osallistumisen kansallisesta yhteensovittamisesta ja järjestämisestä.5. Latvia maksaa vuosittain yhteisön Euroopan yhteisöjen yleiseen talousarvioon rahoitusosuuden kattaakseen ohjelmaan osallistumisesta aiheutuvat kustannukset (katso liite II). Assosiaatiokomitea voi tarvittaessa mukauttaa tätä rahoitusosuutta.6. Yhteisön jäsenvaltiot ja Latvia tekevät olemassa olevien säädösten rajoissa kaikkensa helpottaakseen edellytykset täyttävien henkilöiden vapaata liikkuvuutta ja oleskelua Latviassa ja yhteisön jäsenvaltioissa tämän päätöksen soveltamisalaan kuuluvaan toimintaan osallistumiseksi.7. Latvia ja Euroopan yhteisöjen komissio valvovat kumppanuuden mukaisesti jatkuvasti Latvian osallistumista ohjelmaan, sanotun kuitenkaan rajoittamatta komission ja Euroopan yhteisöjen tilintarkastustuomioistuimen velvollisuuksia valvoa ja arvioida SAVE II -ohjelmaa ohjelmasta tehdyn neuvoston päätöksen 5 artiklan nojalla. Latvia toimittaa komissiolle tarvittavat kertomukset ja osallistuu muihin yhteisön tässä yhteydessä päättämiin erityistoimiin.8. Latvia kutsutaan kaikkia tämän päätöksen täytäntöönpanoa koskevia kysymyksiä käsitteleviin yhteensovittamiskokouksiin ennen SAVE-komitean säännöllisiä kokouksia, sanotun kuitenkaan rajoittamatta SAVE II -ohjelmaa koskevan päätöksen 4 ja 5 artiklassa tarkoitettujen menettelyjen noudattamista. Komissio ilmoittaa Latvialle näiden säännöllisesti pidettävien kokousten tulokset.9. SAVE II -ohjelmaa koskevissa hakumenettelyissä, sopimuksissa, kertomuksissa ja muissa hallinnollisissa järjestelyissä käytetään jotakin yhteisön virallisista kielistä. LIITE IILatvian rahoitusosuus SAVE II -ohjelmasta1. Latvian rahoitusosuus kattaa:- ohjelmasta latvialaisille osallistujille suoritettavat avustukset tai muun rahoitustuen- Euroopan yhteisöjen komissiolle Latvian ohjelmaan osallistumisesta aiheutuvat hallinnolliset lisäkustannukset.2. Ohjelmasta latvialaisille edunsaajille maksettujen avustusten tai muun rahoitustuen yhteismäärä ei minkään varainhoitovuoden aikana saa ylittää Latvian rahoitusosuutta, josta on vähennetty hallinnolliset lisäkustannukset. Jos Latvian Euroopan yhteisöjen yleiseen talousarvioon maksama rahoitusosuus hallinnollisten lisäkustannusten vähentämisen jälkeen on suurempi kuin latvialaisten edunsaajien ohjelmasta saamien avustusten ja muun rahoitustuen yhteismäärä, komissio siirtää ylijäämän seuraavaan talousarvioon ja se vähennetään Latvian seuraavan vuoden rahoitusosuudesta. Jos tällainen ylijäämä jää jäljelle ohjelman päättyessä, vastaava määrä maksetaan takaisin Latvialle.3. Latvian vuotuinen rahoitusosuus on 57 942 euroa vuodesta 1999. Tästä määrästä 3 942 euroa on tarkoitettu käytettäväksi sellaisten hallinnollisten lisäkustannusten kattamiseen, jotka liittyvät komission vastuulla olevaan ohjelman hallinnointiin ja jotka aiheutuvat Latvian osallistumisesta siihen.  Latvia maksaa kaikki ohjelmaan osallistumisesta aiheutuvat kustannukset kansallisesta talousarviostaan, koska Phare-ohjelmasta ei ole pyydetty varoja tähän tarkoitukseen.4. Euroopan yhteisöjen yleiseen talousarvioon sovellettavaa varainhoitoasetusta sovelletaan myös Latvian rahoitusosuuden hallinnointiin. Tämän päätöksen tultua voimaan ja kunkin seuraavan vuoden alussa komissio pyytää Latviaa toimittamaan sen tämän päätöksen mukaista rahoitusosuutta vastaavat varat. Rahoitusosuus ilmoitetaan euroina, ja se maksetaan komission euromääräiselle pankkitilille. Latvia maksaa osuutensa tämän päätöksen soveltamisalaan kuuluvista vuosikustannuksista rahoituspyynnön mukaisesti ja viimeistään kolmen kuukauden kuluttua pyynnön lähettämisestä. Jos osuuden maksu viivästyy, Latvia maksaa viivästyskorkoa maksamattomasta määrästä eräpäivästä alkaen. Korkona käytetään eräpäivän kuukautena voimassa olevaa Euroopan keskuspankin euromääräisiin toimiin soveltamaa korkoa korotettuna 1,5 prosenttiyksiköllä.RAHOITUSSELVITYS1. TOIMENPITEEN NIMI:Latvian osallistuminen energia-alaan liittyviin yhteisöohjelmiin (SAVE II)2. BUDJETTIKOHTALatvia on päättänyt rahoittaa osallistumisensa kokonaisuudessaan kansallisesta talousarviostaan. Latviaa pyydetään siirtämään rahoitusosuutensa EY:n talousarvion tulotaulukon alamomentille 6091.3. OIKEUSPERUSTAEuroopan yhteisön perustamissopimus ja erityisesti sen 174 artikla ja 175 artiklan 1 kohta yhdessä 300 artiklan 2 kohdan toisen alakohdan kanssa Latvian kanssa tehdyn 1. helmikuuta 1998 voimaan tulleen Eurooppa-sopimuksen 109 artiklassa säädetään Latvian osallistumisesta yhteisön ohjelmiin, (EYVL 26, 2.2.1998, s. 1)neuvoston päätös (96/737/EY), jolla luodaan viisivuotinen ohjelma toimenpiteiden ja toiminnan kustannustehokasta valmistelua ja täytäntöönpanoa varten energiatehokkuuden edistämiseksi yhteisössä ja erityisesti sen 10 artikla, jossa säädetään, että Keski- ja Itä-Euroopan assosioituneet maat voivat osallistua tähän ohjelmaan assosiaatiosopimuksissa yhteisön ohjelmiin osallistumiselle asetetuilla ehdoilla.4. TOIMENPITEEN KUVAUS4.1 Toimenpiteen yleistavoiteLatvian osallistuminen SAVE II  ohjelmaan edistää sen tulevaa liittymistä unioniin, minkä Kööpenhaminassa vuoden 1993 kesäkuussa kokoontunut Eurooppa-neuvosto asetti tavoitteeksi ja mikä vahvistettiin myöhemmissä Eurooppa-neuvoston kokouksissa. Sen lisäksi, että osallistuminen edistää Eurooppa-sopimusten taloudelliseen ja tekniseen yhteistyöhön liittyvien määräysten täytäntöönpanoa, se antaa Latvialle mahdollisuuden perehtyä yhteisön ohjelmissa noudatettuihin menettelyihin ja menetelmiin. Komission Agenda 2000 -tiedonannossa toistetaan se, että yhteisön ohjelmiin osallistuminen on vahvistetun liittymistä valmistelevan strategian tärkeä osa.Ohjelmiin osallistumiseen liittyvä päätöksentekomenettely edellyttää unionin ja assosioituneen maan välisen assosiaationeuvoston tekemää päätöstä. Kyseisessä päätöksessä säädetään myös ohjelmiin osallistumisen käytännön järjestelyistä.Latvian kanssa tehty Eurooppa-sopimus tuli voimaan 1. helmikuuta 1998 ja siinä määrätään Latvian osallistumisesta yhteisön ohjelmiin erityisesti energia-alalla.SAVE -II on yksi useista ohjelmista, joihin Keski- ja Itä-Euroopan maat voivat osallistua vuodesta 1998 lähtien. Latvian odotetaan osallistuvan siihen vuodesta 1999 alkaen.4.2 Toimenpiteen kesto ja sen uusimista koskevat toimetSAVE II -ohjelman kesto eli 31. päivään joulukuuta 2000.5. MENOJEN JA TULOJEN LUOKITUS5.1 Menolaji1. Ei-pakolliset menot2. Jaksotetut määrärahat5.2 Oletettu tulolajiEurooppa-sopimuksen 109 artiklassa määrätään, että Latvia vastaa itse osallistumisensa kustannuksista, joten sitä pyydetään siirtämään rahoitusosuutensa EY:n talousarviosaatavien alamomenttiin 6091. 6. MENO-/TULOLAJI SEKÄ TUEN MÄÄRÄ EHDOTETULLE TOIMINNALLESadan prosentin (enimmäis-) avustus myönnetään seuraavien toimien tukikelpoisia kokonaismenoja varten:- tutkimukset, tiedotus ja muut toimet, joilla pyritään soveltamaan ja saattamaan loppuun sellaisia energiatehokkuuden parantamiseksi toteutettavia yhteisön toimenpiteitä kuin vapaaehtoiset sopimukset, yhteiset hankinnat, standardointielimien tehtävien vahvistaminen, lainsäädäntö jne.,- tutkimukset energian hinnoittelun vaikutuksista energiatehokkuuteen, ja tutkimukset, joilla pyritään vakiinnuttamaan energiatehokkuus yhteisön ohjelmien arviointiperusteeksi,- komission ehdottamat toimenpiteet, joiden tavoitteena on kokemusten vaihdon lisääminen kansainvälisten toimien, yhteisön toimien sekä kansallisten, alueellisten ja paikallisten toimien yhteensovittamisen edistämiseksi asianmukaisin tiedottamiskeinoin- energiatehokkuudessa saavutetun edistyksen seuranta yhteisössä, yksittäisissä jäsenvaltioissa ja Latviassa sekä ohjelman toimien ja toimenpiteiden arviointi ja seuranta. Edellä mainittujen 100 prosentin avustukseen oikeuttavien toimien osalta voidaan 16 päivänä joulukuuta 1996 tehtyä neuvoston päätöstä (96/737/EY) pitää tarjouspyyntönä.Viidenkymmenen prosentin (enimmäis-) avustus tukikelpoisiin kokonaismenoihin myönnetään muista lähteistä tulevan yhteisrahoituksen yhteydessä seuraavia toimia varten:- alakohtaiset kohdennetut kokeilutoimet, joilla pyritään lisäämään investointeja energiatehokkuuteen ja/tai parantamaan energian käyttötapoja, mukaan lukien erityistoimet, joilla edistetään alue- ja kaupunkitason energiataloutta ja lisätään yhteenkuuluvuutta jäsenvaltioiden ja Latvian sekä näiden maiden eri alueiden välillä energiatehokkuuden alalla,- tiedotustoiminnan yhteensovittamisen parantamiseen tähtäävät toimet,- muut kuin komission ehdottamat toimenpiteet, joiden tavoitteena on kokemusten vaihdon lisääminen kansainvälisten toimien, yhteisön toimien sekä kansallisten, alueellisten ja paikallisten toimien yhteensovittamisen edistämiseksi asianmukaisin tiedottamiskeinoin. Edellä mainittujen toimien toteuttajina voivat olla järjestöt tai julkiset ja yksityiset yritykset sekä olemassa olevat yhteisön laajuiset verkot tai hankkeiden toteuttamiseksi muodostetut järjestöjen ja/tai yritysten tilapäiset ryhmittymät. Edellä mainittuja 50 prosentin avustukseen oikeuttavia toimia koskeva tarjouspyyntö julkaistaan Euroopan yhteisöjen virallisessa lehdessä kunkin vuoden alussa. Viidenkymmenen prosentin avustukseen oikeuttavien toimien ja toimenpiteiden muualta tuleva rahoitus voi olla peräisin joko julkisista tai yksityisistä lähteistä tai näistä molemmista. Kaikilla toteutettavilla toimilla on oltava selkeä ja näkyvä eurooppalainen ulottuvuus.Tulojen osalta Latvian osuus sen osallistumiskustannusten kattamisesta kirjataan alamomentille 6091. Tulo kohdistetaan kyseisen ohjelman menojen alamomenteille ja tarvittaessa käyttömenojen alamomenteille.Odotettavissa oleva kokonaistulo ilmoitetaan 7.4 kohdassa.7. RAHOITUSVAIKUTUKSET7.1 Toiminnan kokonaiskustannusten laskutapa varainhoitovuosina 1999 ja 2000 (yksittäisten ja yhteenlaskettujen kustannusten välinen suhde)Laskelma perustuu seuraaviin edellytyksiin:- Latvian rahoitusosuus Eurooppa-sopimuksessa mainituista toimista lasketaan siten, että maa vastaa itse omista osallistumiskustannuksistaan. Talousarvion tulotaulukkoon on perustettu alamomentti 6091 tätä tarkoitusta varten,- yhteisö voi tapauskohtaisesti päättää maksaa lisäavustusta kumppanimaan osuuden kattamiseksi. Lisäavustusmuotona voi olla maalle myönnettäviin Phare-varoihin sisältyvä avustus.Latvian kanssa tehdyn Eurooppa-sopimuksen mukaisesti SAVE II -ohjelman rahoitus- ja talousarviojärjestelyt ovat seuraavat: kustannukset on laskettu ohjelmaan vaikuttavien eri tekijöiden kuten BKT:n, asukasluvun ja maan energiankulutuksen kokonaismäärän perusteella.Latvian osallistumisesta SAVE II -ohjelmaan aiheutuvat kustannukset ovat vuodesta 1999 lähtien 57 942 ecua vuodessa Latvia kattaa osallistumiseensa liittyvät toiminnalliset kustannukset sataprosenttisesti kansallisesta talousarviostaanEdellä mainittu summa, josta on vähennettävä Latvian vastuulla yksinomaisesti olevat 3 942 euron hallinnolliset lisäkustannukset, jaetaan vuosittain seuraavasti:7.2 Kustannusten jakautuminen eri tekijöiden mukaan (euroina) hallinnollisten kustannusten vähentämisen jälkeen.>TAULUKON PAIKKA>7.3 Jaksoon 10.2 sisältyvät selvityksiä, asiantuntijakokouksia jne. koskevat käyttömenot7.4 Ennakoidut vuositulot ovat seuraavat (euroina):>TAULUKON PAIKKA>8. PETOSTENVASTAISET TOIMENPITEET; TOTEUTETTUJEN TOIMENPITEIDEN TULOKSETKaikki komission sopimukset ja muut oikeudelliset sitoumukset edellyttävät komission ja tilintarkastustuomioistuimen paikalla toteutettavia tarkastuksia. Toimenpiteiden edunsaajien velvollisuutena on muun muassa säilyttää kertomukset ja rahoitusselvitykset. Ne analysoidaan niiden sisällön ja menojen tukikelpoisuuden suhteen ottaen huomioon yhteisön rahoitustavoitteet.Talousarvion budjettikohtia koskevia petosten vastaisia säännöksiä sovelletaan myös tähän kohtaan, kun se mukautetaan Keski- ja Itä-Euroopan maita koskevaksi.9. KUSTANNUSTEHOKKUUSANALYYSI9.1. Määrälliset erityistavoitteet;SAVE II -ohjelmaan osallistumisen tavoitteena on auttaa Latviaa saamaan samat hyödyt, joita yhteisön jäsenvaltioilla jo on kyseisestä ohjelmasta. Yhteisön energiatehokkuutta koskevien toimien olennaisena tavoitteena olisi oltava se, että kaikki osallistuvat maat pystyvät hyödyntämään energiavaroja järkevästi ja järkiperäisesti kaikilla aloilla kustannustehokkaasti, vähentämään energian käytön haitallisia ympäristövaikutuksia ja edistämään energiahuollon turvallisuutta sekä kestävää taloudellista kehitystä.Ohjelman tarkemmat strategiat ja tavoitteet ovat seuraavat: - osallistuvien maiden energiatehokkuutta koskevan infrastruktuurin lujittaminen ja yksityisten ja julkisten kuluttajien sekä teollisuuden energiatehokkuuteen liittyvien investointien kannustaminen,  - hiilidioksidipäästöjen vakiinnuttaminen ja vähentäminen yhteisön tavoitteiden mukaisesti, - yhteisön taloudellisen ja sosiaalisen yhteenkuuluvuuden lujittamiseen tähtäävän toiminnan kehittäminen ja harjoittaminen ja erityisesti eri alueiden kehitystasossa olevien erojen vähentäminen, missä yhteydessä energiakysymysten olisi oltava toiminnan olennainen osa, - uusien energiateknologioiden käyttöä ja edistämistä koskevien muiden ohjelmien täydentäminen, - loppukulutuksen energiaintensiteetin parantaminen yhdellä prosenttiyksiköllä vuodessa siitä, mikä muutoin saavutettaisiin, - paikallisten energiatalousohjelmien tukeminen, - sen varmistaminen, että toimenpiteitä ja hankkeita arvioidaan perinpohjaisesti etukäteen ja että niiden toteuttamista valvotaan ja arvioidaan järjestelmällisesti,  - sen varmistaminen, että energiatehokkuutta koskevat direktiivit, esimerkiksi ne, jotka koskevat merkintöjä, tehokkuuden vähimmäisstandardeja, hiilidioksidipäästöjen vähentämistä (93/76/ETY) jne., pannaan täytäntöön kyseisissä direktiiveissä säädettyjen menettelyjen mukaisesti9.2. Toimenpiteen perustelut - Yhteisön rahoitustuen tarpeellisuusOttaen huomioon Latvian SAVE II -ohjelmaan osallistumisesta aiheutuvien kustannusten määrän (alle 100 000 euroa vuodessa), Latvian rahoitusosuutta ei ole tällä hetkellä tarpeen kattaa sille Phare-ohjelmasta myönnetyillä varoilla. - Tapojen ja keinojen valintaLatvian osallistuminen SAVE II ohjelmaan asettaa sen EU:n nykyisten jäsenvaltioiden kanssa samaan asemaan. Latvian kansalaisten osallistuminen yhteisön verkostoihin edistää merkittävästi maan valmistautumista tulevaan jäsenyyteen. - Tärkeimmät epävarmuustekijät, jotka voivat vaikuttaa toimenpiteen erityistuloksiinKoska hankkeet valitaan laadullisin perustein, todellista vaikutusta voidaan mitata vain sillä, kuinka latvialaiset laitokset ja yritykset kykenevät vastaamaan niihin tarjouspyyntöihin, jotka komissio ohjelman osalta esittää tämän rahoitusselvityksen 6 jaksossa tarkoitetun mukaisesti.9.3 Toiminnan seuranta ja arviointiSAVE II -ohjelmaan kuuluvat seuranta- ja arviointimenettelyt (erityisesti arvioinnin osalta, kuten ohjelman perustamista koskevan päätöksen 5 artiklan 2 kohdassa säädetään) kattavat myös latvialaisten edunsaajien hyväksi rahoitetut toimet. Niihin sisältyy edunsaajien komissiolle puolivuosittain ja hankkeen päättyessä toimittama kertomus. Kuten tämän asiakirjan 6 jaksosta käy ilmi, myös tiettyihin seuranta- ja arviointitoimiin voidaan myöntää avustusta ohjelmasta.10. HALLINTOMENOTTarvittavat hallinnolliset varat otetaan käyttöön komission vuosittaisen varojen myöntämistä koskevan päätöksen mukaisesti ottaen erityisesti huomioon henkilöstön määrä, jonka budjettivallan käyttäjä on tarkoitukseen varannut, sekä sen myöntämät lisävarat.10.1 Vaikutus henkilöstön määrään (henkilötyövuosina)>TAULUKON PAIKKA>10.2 Henkilöstöstä johtuva rahoituksellinen kokonaisvaikutus(euroina)>TAULUKON PAIKKA>* Käyttämällä toimen hallinnointiin olemassa olevaa henkilöstöä (laskelman perusteena A-1, A-2, A-4, A-5, A-7).Alamomentista A-7002 (tekninen apu) johtuvat menot katetaan Latvian yhteisön ohjelmiin osallistumista (ks. rahoitusselvityksen 5.3 kohta) varten maksamista varoista (varainhoitoasetuksen 4 artiklan 2 kohdan kolmas luetelmakohta). 10.3 Toiminnasta johtuva muiden hallintokustannusten lisääntyminen(euroina)>TAULUKON PAIKKA>Edellä mainitut menot katetaan Latvian yhteisön ohjelmiin osallistumista (ks. rahoitusselvityksen 5.3 kohta) varten maksamista varoista (varainhoitoasetuksen 4 artiklan 2 kohdan kolmas luetelmakohta).